Libro colorido en relieve con tapa dura Libro impreso de alta calidade\nLibro de tapa dura con relieve colorido de alta calidade\nEste é un libro de fotografías recollido moito porque fotos. Tamaño grande deixe que o libro parece de luxo. Escolla nos para imprimir o teu libro de fotos, nunca te defraudaremos, xa que controlamos a cor moi estrictamente, Deixa que se presenta perfectamente cada momento de cadro de conxelación.\nLibro colorido en relieve de gran calidade\nAo tocar a portada pode sentir o logotipo en relieve, o tamaño do libro é grande, e o LOGO en relevo tamén é grande. Abrir o libro podes ver as fermosas fotos impresas. Para un libro de fotografías semellante use o papel de pintura revestido, Pode escoller o papel de acabado brillante ou o papel mate en distintas perferencias de peso. Na nosa fábrica podes escoller entre 80gsm / 105gsm / 128gsm / 157gsm / 200gsn para páxinas interiores para versión de libro en tapa dura.\ntamaño: 10*11 polgadas\nmaterial: tapa de papel de 157gsm sobre tarxeta de papel de 3 mm\ninterior: 128gsm arte brillante papel.\ncor: a toda cor\nacabado: laminación mate + embossed+foiling\nCaracterísticas dos libros de tapa dura:\n1. Material de cuberta: papel, coiro, folla, cloth+ paper\n2. Material de texto: papel recuberto, papel sen recubrir, papel especial\n3. Acabado: laminado brillante ou mate ou veludo, UV, estampado de papel, en relevo, debullado\n4. accesorios: marcador, banda elástica, porta-bolígrafo, chaqueta , banda da barriga etc..\n5. outros: cara atrás cadrada, volta atrás\nConsellos para que escollas un libro de tapa dura:\n1. Se queres usar tela ou coiro para material de cuberta, Estampación ou estampado / estampado son as mellores opcións nas superficies de cuberta. Se queres facer unha portada colorida, suxerímosche que elixes un papel de arte revestido estándar, esta superficie tamén pode estar ultravioleta, estampado de papel, Estampado e estampado como acabado viable opcións.\n2. É necesario solicitar o grosor dun libro de capa dura, se o teu libro é demasiado fino, non é adecuado facer un libro de capa dura. Ao usar 157gsm de papel recuberto, o produtos anteriores 16 páxinas están dispoñibles.\n3. Un libro de capa dura sempre é máis caro que outros libros, se non tes moito orzamento, podes considerar escoller outras opcións vinculantes.


A corporación aproba un convenio coa Axencia Galega de Infraestruturas para o acondicionamento da Avenida de Celanova - Concello - Concello de Xinzo de Limia\nO convenio inclúe o acondicionamento da OU-531, a mellora de vías municipais e a racionalización da rede viaria de titularidade autonómica.\nNun pleno extraordinario celebrado na mañá do xoves a corporación municipal aprobou por unanimidade o convenio de colaboración coa Axencia Galega de Infraestruturas para a mellora da Avenida de Celanova. No acordo tamén se contemplan acondicionamentos en vías municipais e autonómicas.\nTras aprobarse o carácter urxente do pleno, o rexedor local Manuel Cabas, deu paso á introdución da proposta de acordo que xa previamente fora votada por unanimidade de todos os grupos políticos en comisión. O convenio inclúe unha reformulación das actuacións que nun primeiro momento se establecera realizar na Avenida de Celanova.\nO citado convenio foi aprobado por unanimidade, aínda que dende os grupos da oposición solicitouse que o proxecto fose posto en común coa veciñanza, coa fin de que puideran realizar aportacións. Tamén se formulou a posibilidade de poñer en marcha unha comisión de seguemento das obras. As propostas da oposición foron recollidas favorablemente polo goberno local.


“Deben reforzarse as axudas de prevención do lobo, o custo da convivencia non pode recaer nos gandeiros” - Campo Galego\nInicio / Carne / “Deben reforzarse as axudas de prevención do lobo, o custo da convivencia non pode recaer nos gandeiros”\nO presidente da Sociedade Galega de Pastos e Forraxes, Joan Alibés, avoga por destinar maiores fondos ós apoios e por incluír asesoramento ás granxas sobre as medidas a aplicar\nCampo Galego 17/02/2021 11:42 a.m.\nLobo. / Arquivo.\nO previsible cambio de estatus do lobo, ó entrar no listado de especies de protección especial, está a suscitar estes últimos días debate no agro. Máis alá de se hai que permitir ou non a caza de lobos no caso de danos reiterados, desde a perspectiva da Sociedade Galega de Pastos e Forraxes, o foco debe poñerse nas axudas de prevención.\n“Estanse destinando cantidades moi pequenas para axudas de prevención e cun enfoque mellorable. A pouco que destinásemos un millón de euros ó ano para prevención, cun bo deseño das axudas, poderiamos ser a referencia de Europa na convivencia do lobo coa gandería extensiva”, lamenta o seu presidente, Joan Alibés.\nA actual liña de prevención de danos da fauna salvaxe no agro presenta eivas facilmente solucionables, ao entender de Joan Alibés, que representa á Sociedade Galega de Pastos nun foro estatal a prol da coexistencia do lobo e da gandería extensiva, o Grupo Campo Grande. “En primeiro lugar, habería que destinar tódolos anos un presuposto suficiente. Hai anos que nin sequera se convocaron, como o 2018”, lembra.\n“En segundo lugar, hai que crear liñas de asesoramento ós gandeiros para acompañalos en cuestións como o adestramento dos cans mastíns. Unha cousa é ter un mastín de protección do gando e outra é ter un mastín de compañía” -advirte-. “É imprescindible que os mastíns se críen co gando que van protexer para crear un vínculo entre os animais, pero iso moitas veces non se está facendo do xeito correcto”, cuestiona.\n“Unha cousa é ter un mastín de protección do gando e outra un can de compañía. É imprescindible o asesoramento e formación ós gandeiros”\nO asesoramento ‘in situ’ ós gandeiros sobre o manexo dos mastíns debe acompañarse doutras medidas -propón Joan-, como a posta en marcha dun programa galego de selección e cría de mastíns ou a ampliación de axudas non só para a compra dos cans senón para o seu mantemento anual, que representa un custo importante para as granxas.\nOutra das propostas apunta á necesidade dunha reformulación dos criterios de concesión das axudas para priorizar os apoios ás explotacións en extensivo, que loxicamente son as que teñen maior necesidade de defenderse do lobo. “Son todas propostas que xa lle trasladamos á Consellería de Medio Ambiente en reiteradas ocasións” -explica Alibés-. “O custo da convivencia entre lobo e gandería extensiva non pode recaer nos gandeiros, pois ademais hai fondos europeos que financian integramente estes apoios”, subliña.\nSobre os cambios que haberá na caza do lobo ó entrar no listado de especies en protección especial, o presidente da Sociedade Galega de Pastos considera que non se trata dunha cuestión significativa.\n“En Galicia, o último lobo que se cazou nunha acción de control por danos foi no 2013. É certo que co cambio de estatus do lobo, os cazadores xa non poderán facer batidas por danos, pero si hai a posibilidade de que a Consellería de Medio Ambiente asuma a través dos seus axentes eses controis por danos, tal e como xa fai o Goberno de Asturias. O lobo poderase seguir controlando en caso de danos sempre que Medio Ambiente cumpra con esa función”, explica Joan.\nDesde o Grupo Campo Grande, no que participa a Sociedade Galega de Pastos e Forraxes xunto a multitude de organizacións ecoloxistas, de cazadores e do agro, emitiron unha nota de prensa na que cuestionan a falta de consenso que hai en torno á decisión do Ministerio de Transición Ecolóxica de incluír ó lobo no listado de especies de especial protección.\n“A coexistencia co lobo pasa actualmente por unha situación moi sensible e complexa que se arrastra desde hai anos. Un escenario no que conflúen relacións moi diversas e intereses e posicións opostas, a miúdo enfrontadas, que, como en todos os conflitos socioambientais, debería ser tratado mediante procesos proactivos de participación pública que garantan o diálogo, a escoita de todas as partes, a procura de consensos e a mediación social, se se considerase necesario”, defenden.


Longa noite, pois si - Suso De Toro - Sermos Galiza - Diario de intereses galegos\n04 decembro 2019 06:58 h.\nÉ evidente que o franquismo condicionou as nosas vidas e ha condicionar aínda as dos que veñan. Quen máis insista en negalo máis demostra a súa condición de herdeiro. Longa noite vai directo á ferida, ese título abondo coñecido entre nós adianta a intención.\nO filme é cinema lexítimo, non hai secuencias mais todo son planos e tempo. E palabra. Pode ser que Ingmar Bergman non tivese a man unha materia tan potente como a desgraza nos ofreceu a nós, e por iso os seus personaxes só coñecesen os dramas e non puidesen dicir as palabras que corresponden á traxedia.\nA palabra aquí, por veces unha palabra dunha grande elegancia e precisión, tan afiada que ofende. Hai algúns parlamentos en boca de muller que desconcertan as ideas previas e varren coa ideoloxía e fan calar. Antígona desafía a lei e a razón social.\nO filme é cinema lexítimo, non hai secuencias mais todo son planos e tempo\nDoutras veces a palabra enuncia perfectamente os discursos do conformismo, que é dicir o edicto do poder e a lingua que interiorizan e repiten os vencidos. A lingua de quen xa nunca poderá ter esperanza.\nPola contra existe sempre aló no fondo unha muxica de esperanza para a xente desesperada, «este mundo é o peor que eu vin», di unha muller na rúa a pedir. E na carraxe asoma na punta da lingua a posibilidade de imaxinar a revolta, que é a volta do soñado.\nOs discursos dos personaxes ás veces son inverosímiles para o realismo, mais o filme non o pretende, pretende a verdade. Ese punto de desesperación puritana precisamente, dicir a verdade.\nDo frío da rúa ao tedio e a tristeza do mundo propiedade dos vencedores. A celebración do triunfo dá tristura e o canto do alcalde á fartura da nosa terra provoca o vómito. A celebración dos nosos alimentos resulta sinistra por familiar, «Aínda non viches esta terra con bos ollos! Onde patacas máis saborosas. Onde os nosos repolos. Onde xamóns tan saborosos! Non podemos esquecer. Estamos nun sitio que non coñece a fame!» Tan familiar ese patriotismo do bandullo, esa apoteose do churrasco. Tan degradado, degradante, saboroso e noso.\nO camiño que vai da cidade e a vila á aldea e logo ao páramo e ao bosque, o alongamento do tempo fílmico, é tamén un camiño á esencialización do tema, un pasar da teatralización á voz poética. Unha voz espida e xa sen corpo que repite o eco dos presos. Que a voz poética remate na humillación dun desesperado só nos di que a nosa historia é a do fracaso dos vencidos.\nCada personaxe é un plano e palabras e palabras e palabras. Hai un protagonista que chega precisamente para ouvilas, vai dun a outra a outro para ouvir o que cada quen sabe, e cada quen sabe a súa derrota. «Miña queridísima, ás dúas e media da madrugada levantáronnos. E o resto xa o sabes». «Dille ao Pepucho que non se meta en política, antes diso que pase fame. E pido perdón, perdón a todos». A destrución da dignidade, do vivido e da propia vida.\nA destrución de todo. Iso foi, iso conta.\nHai que deixar xa de celebrar os éxitos novos e vellos do cinema galego, hai que apreciar unha a unha cada obra artística.


Vieiros: Galiza Hoxe - Condenada por despido improcedente a directora xeral de Formación e Colocación\nEmpregou unha persoa sen contrato\nA CIG esixe da Consellaría de Traballo o "cesamento inmediato" de Ana María Díaz López logo de coñecerse a sentenza dun xulgado ferrolán.\nRedacción / Europa Press - 10:45 13/08/2009\nTags: Ana María Díaz López Consellaría de Traballo despido improcedente\nA conselleira de Traballo, Beatriz Mato, durante a súa toma de posesión\nÁ Consellaría de Traballo, coa conselleira Beatriz Mato á fronte, corresponderalle en breve aplicar a correspondente sanción por falta grave que se deriva do caso resolto recentemente polo xulgado do social de Ferrol, que condenou a unha das persoas máis relevantes do organigrama deste departamento, a directora xeral de Formación e Colocación, Ana María Díaz López, polo despedimento dunha traballadora.\nRecordan desde a Confederación Intersindical Galega (CIG) que o asunto ten a súa orixe na irregular contratación da traballadora para labores de cociñeira na casa da acusada e mais nun bar da familia, de xeito que se lle obrigou a prestar servizos laborais "de xeito ilegal e clandestino". Ao cabo de seis meses, e sen ser dada de alta en ningún momento na Seguridade Social, foi despedida. A sentenza implica condena á sociedade civil a nome do pai e irmán da directora xeral e inclúe condena á propia Ana María Díaz.\nO xulgado xa lle remitiu copia á Inspección de Traballo e desde o sindicato miran agora con lupa como resolve o asunto a consellaría. "Tendo en conta que todo queda na casa, estaremos atentos a ver como a Xunta executa esta sanción, e cando", ironizan. Critican o paradoxo de que unha alto cargo que supostamente debe pilotar as estratexias do Goberno para a redución do desemprego e o combate á fraude laboral estea implicada neste suceso. Para a CIG, a lóxica consecuencia deste caso debera ser o inmediato "cese" da directora xeral, acompañado dunha "resposta exemplar en materia de sancións" por parte da Xunta.


O Plan estará composto de 5 programas, e suporá a realización de 3.245 inspeccións.\nPrograma 1: posta en servizo de instalacións sometidas a regulamentos de seguridade industrial. Inspeccionaranse 2.000 instalacións sometidas a regulamentos de seguridade industrial postas en servizo no ano 2019.\nPrograma 2: instalacións en servizo sometidas a regulamentos de seguridade industrial. Inspeccionaranse 1.000 instalacións sometidas a regulamentos de seguridade industrial postas en servizo con anterioridade ao ano 2019.\nPrograma 3: posta en servizo de empresas instaladoras ou mantedoras no ámbito da seguridade industrial. Inspeccionaranse 100 declaracións responsables de empresas instaladoras ou mantedoras no ámbito da seguridade industrial presentadas no ano 2019.\nPrograma 4: empresas en servizo instaladoras ou mantedoras no ámbito da seguridade industrial. Inspeccionaranse 100 declaracións responsables de empresas instaladoras ou mantedoras no ámbito da seguridade industrial presentadas con anterioridade ao ano 2019.\nPrograma 5: accidentes graves. Inspeccionaranse a totalidade dos establecementos industriais afectados polo R.D. 840/2015, de 21 de setembro (nivel superior e inferior).\nData de actualización: 9/5/2019\nOrde do 22 de abril de 2019 pola que se aproba o Plan de inspección en materia de seguridade industrial na Comunidade Autónoma de Galicia para o ano 2019


5 maio: O alcalde de Ribeira fala ós veciños coas últimas novidades locais da COVID-19. Lembranza das 4 vítimas do concello. Abrese o sábado o mercadillo que cambiará de sitio a partir do 16. Iván Parada e Rocio Barrio, lémbrannos que debemos quedarnos na casa – O Barbanza\n5 maio: O alcalde de Ribeira fala ós veciños coas últimas novidades locais da COVID-19. Lembranza das 4 vítimas do concello. Abrese o sábado o mercadillo que cambiará de sitio a partir do 16. Iván Parada e Rocio Barrio, lémbrannos que debemos quedarnos na casa\nE coma sempre na parte final da mensaxe veciños e populares, o deportista Ivan Parada e a presentadora Rocio Barrio, lémbrannos que debemos quedarnos na casa.\nO Alcalde Manuel Ruíz Rivas ós veciños. Comisión de Seguimento da Evolución do Coronavirus 05/05/2020


El Ideal gallego | 22 de enero de 2017\nOpazo de María Pita acolle a mostra de fotografía “Coruña, catro temas” de Francisco Pillado González (A Coruña, 1892-1977), que –grazas a aportación documental da familia e a selección e montaxe de José Caruncho– nos permite descubrir a un fotógrafo inédito. Fillo do pianista e compositor Francisco Pillado Villamil, formou parte do grupo de fotógrafos afeccionados que se reunían na farmacia Pardo Reguera da rúa Real e foi membro da Sociedade Fotográfica Coruñesa, na que tamén estaban Manuel Ferrol, Dionisio Tasende e Schmidt de las Heras.\nCon paixón e minuciosidade Pillado foi fotografando a Coruña da primeira metade de século XX, deixando un impagable documento e devolvéndonos unha poesía visual na que latexa unha doce saudade, case un místico e acougado silencio, sobre todo nas instantáneas nas que recolle as nevadas da praza das Bárbaras, da travesía da Zapateira ,da praza de Azcárraga ou da Mariña. Vese o cuidado posto no enfoque, buscando resaltar o espacio baleiro que queda entre os edificios e a soedade representada por unha ringleira de vellas árbores ou por negras e alonxadas figuras humanas que semellan camiñar cara ningures. Só alguén cunha grande sensibilidade e quen de escoller o ángulo exacto e o detalle revelador que perpetúa un intre irrepetible: ese en que o observador se funde de xeito amoroso co que contempla.\nHai unha foto especialmente reveladora na que enfoca as torres de Santo Domingo, dende a esquina nevada da Cortaduría, dándolle protagonismo ao camiño deixado no chan polo paso dun vehículo e que rodea os retortos troncos de tres vellas árbores cuxas polas semellan mans ergueitas cara o ceo; dúas pequenas, case indistinguibles, figuras humanas pérdense no fondo. É esta unha característica que salienta Caruncho no estudo que lle dedica, referíndose, claro, as fotos que pertencen ao apartado A cidade: “En case todas as fotografías está o elemento humano, alonxado, imperceptible”.\nUnha segunda serie é a titulada Os arcos; son fotos a contraluz, nas que quere salientar os claroscuros e o espacio arquitectónico como pórtico encadrador de fondos, ao tempo que contrapón a idea de aberto e pechado. Na serie O porto recolle escenas da vida mariñeira e dos pescadores, que hoxe constitúen un documento dun xeito de vida e de traballo desaparecidos: pequenas lanchiñas, humildes aparellos e xentes do mar tamén humildemente vestidas que falan dun tempo non tan lonxano en que aínda éramos pobres. A última serie é a titulada As persoas e é a que se achega máis ao retrato, tanto individual como social; fotos como Rapaz, Nenos na Dársena, Nena na Torre, O vello Covas ou Home son verdadeiramente conmovedoras; tanto estas como as fotos de damas e cabaleiros burgueses serven para nos lembrar un pasado do que somos herdeiros.\nPuede ver este artículo en la siguitente dirección /opinion/anxeles-penas/coruna-nas-fotos-francisco-pillado/20170121235016318871.html


Nigrán substitúe unha quincena de farois da Avda. de Portugal por outros de tecnoloxía LED - ValmiñorTV\nInicioGALEGONigrán substitúe unha quincena de farois da Avda. de Portugal por outros de tecnoloxía LED\nO Concello de Nigrán vén de substituír os báculos e a iluminación dunha quincena de farois da Avenida de Portugal ata a rotonda de A Ramallosa, empregando agora tecnoloxía LED. As antigas luminarias de vapor de sodio foron cambiadas por esta nova tecnoloxía e, así mesmo, tamén foron renovados os fustes das farois, nos que se inseriu o escudo do Concello de Nigrán en aceiro. O troco, ademais de mellorar a calidade da iluminación, permite reducir a potencia de consumo de 22,36 kWh a 8,6 kWh e multiplicar exponencialmente a súa vida útil, co conseguinte aforro económico.\nEste cambio súmase aos realizados anteriormente no centro da Ramallosa (contorna de Manuel Lemos, resto da Avda. Portugal e Torrente Ballester), Panxón, centro de Nigrán, Chandebrito… O obxectivo é mellorar a eficiencia enerxética e a calidade ambiental, xa que as luminarias de vapor de sodio ocasionan problemas ao ter excedido o fin da súa vida útil, afectando ao seu rendemento, calidade e consumo e supoñendo isto un aumento das emisións de CO2. Neste sentido, o goberno de Nigrán considera prioritarias as substitucións nos núcleos urbanos con gran afluencia de peóns e circulación viaria.\n“O cambio a LED supón un importante aforro enerxético e ofrece unha imaxe moderna no municipio”, indica Juan González, alcalde de Nigrán. De feito, as substitucións permiten reducir a potencia de consumo entre o 51% e o 80%, o que ao mesmo tempo implica diminuír as costas de funcionamento das instalacións de iluminación pública e, sobre todo, permítelle ao Concello optimizar o gasto enerxético e de mantemento neste eido, xa que unha lámpada de vapor de sodio ten unha vida media útil de 12.000 horas e unha de LED entre 50.000 e 100.000 horas.


Descrición:IPhone 6Plus PITAKA Magcase,IPhone 6Plus PITAKA Magcase Fibra Aramid,Funda de teléfono para iPhone 6Plus\nHome > Produtos > Funda para iPhone > MagCase para iPhone 6Plus ou 6S Plus > Funda para teléfono con fibra de aramida Magcase de iPhone 6Plus PITAKA\nFunda para teléfono iPhone 6 Plus PITAKA Magcase en fibra de Aramid, Slim Fit Ultra ligero (0.03in) Super Light (0.49 oz) Más resistente Snap Fit Snugly fit. feito de fibra 100% aramida, que é material exclusivo, Slim Fit e Sensuous Con material "Body Armor Grade". Foi o mesmo material empregado en armaduras, naves espaciais, motores a reacción e coches de Fórmula 1, que protexen perfectamente o teu iPhone. para estar lonxe das gotas da túa vida diaria. Carga inalámbrica amigable. Trae a mellor experiencia de carga e experiencia de carga inalámbrica empregando con montaxe de coches magnéticos PITAKA (Magmount Series), o único deseño gratuíto de tránsito con chapas de metal dentro fai que poida usar o soporte de coche de PITAKA libremente sen pegar unha chapa metálica adherida no seu dispositivo. Non obstante, non hai interferencia na súa carga sen fíos, WIFI, GPS, Apple Pay ou os seus sinais.\nCategorías de produtos : Funda para iPhone > MagCase para iPhone 6Plus ou 6S Plus\nFunda para teléfono con fibra de aramida Magcase de iPhone 6Plus PITAKA Contactar agora\nFibra 100% Aramida de Magcase iPhone6S Plus Contactar agora\nIPhone 6Plus PITAKA Magcase IPhone 6Plus PITAKA Magcase Fibra Aramid Funda de teléfono para iPhone 6Plus iPhone 6Plus PITAKA Magcase IPhone8 PITAKA Magcase iPhone6S PITAKA Magcase IPhone6S Plus Magcase iPhone 6Plus PITAKA Magcase Fibra Aramid


É conveniente aumentar os mecanismos de control da ONG\nData de publicación: Martes, 25deMarzode2008\nCando a solidariedade se ve freada pola desconfianza, xorde a necesidade de aumentar os mecanismos de transparencia. Este é o propósito de Mundo Unido, unha entidade que aposta polas novas tecnoloxías para “facer posible que o doante non necesite ter fe na ONG” á hora de confiarlle o seu diñeiro. A través do programa Apadriña un proxecto permítese que cada persoa elixa o proxecto, o país e a cantidade que desexa destinar sen que o diñeiro pase por intermediarios. “Aumentar os mecanismos de control, sen que cheguen a ser unha pesada carga administrativa para a ONG, é algo conveniente”, explica o presidente de Mundo Unido, José Hernández. Aínda que, na súa opinión, “os cidadáns teñen moita confianza na ONG”, a actualización da Guía Práctica de ONG de CONSUMER EROSKI revela que unha de cada catro da principais ONG españolas perdeu voluntarios en 2006 e, en algunhas, a dependencia do financiamento público é “case absoluta”.\nMundo Unido promove o desenvolvemento de iniciativas solidarias a través das tecnoloxías da información e a comunicación (TIC). O futuro da cooperación ao desenvolvemento pasa inexorablemente polo recurso ao TIC?\nÉ evidente que as novas tecnoloxías fan máis eficaz a cooperación ao desenvolvemento. Non hai que esquecer que a información e o coñecemento son ingredientes esenciais para o desenvolvemento humano. Ademais, estas tecnoloxías potencian sempre as actuacións que se realizan en calquera ámbito.\nEn concreto, de que maneira axudan a impulsar a cooperación?\nTraballando en rede pódense conseguir obxectivos que son impensables de maneira individual, xa sexa como individuo ou como ONG. O traballo en rede permite intercambios de información e coñecemento, facilita que cada persoa ou institución achegar aquilo para o que está máis preparada e, deste xeito, obtéñense resultados máis satisfactorios.\n“Traballando en rede pódense conseguir obxectivos que son impensables de maneira individual”\nDe aí a posta en marcha de CooperAcción ?\nEfectivamente. CooperAcción é a primeira rede social especializada en temas solidarios. Trátase, en esencia, dunha ferramenta de comunicación e un lugar de encontro das persoas con inquietudes solidarias. Un espazo no que poden colaborar ou compartir información e experiencias. O seu obxectivo é, precisamente, facilitar o traballo en rede, aumentar a visibilidade das ideas e os proxectos para obter un maior impacto social.\nDe feito, este proxecto está pensado tamén para cooperantes e voluntarios ante a necesidade de que exista unha maior comunicación entre a ONG. Non é paradoxal que, no ámbito da cooperación, ás veces as organizacións descoñezan que traballan a escasos quilómetros unas doutras?\nDesde logo, alcanzar unha maior comunicación entre a ONG é algo absolutamente primordial. É o primeiro paso para conseguir unha maior coordinación e colaboración, así como unha cooperación máis eficiente e de maior calidade. Neste sentido, hai que crear mecanismos máis operativos e áxiles de interconexión, tanto formais como informais.\nRespecto da comunicación cos doantes, Mundo Unido conta co programa “Apadriña un proxecto”, que permite elixir a través de Internet a que ONG, a que país e a que tipo de proxecto deséxase destinar o diñeiro. Existe tanta desconfianza entre os cidadáns e cidadás que é necesario cederlles cada vez máis control sobre o destino do seu diñeiro?\nAfortunadamente, os cidadáns teñen moita confianza na ONG, como demostran as enquisas que se fan sobre este tema. En calquera caso, aumentar os mecanismos de control, sen que cheguen a ser unha pesada carga administrativa para a ONG, é algo conveniente, algo no que se debe avanzar. O programa “Apadriña un proxecto” pretende ser pioneiro é esta liña e, ademais, dar aos doantes un maior protagonismo ao permitirlles elixir non só a que ONG achegan o seu diñeiro, senón tamén a que país e tipo de proxecto. Trátase de facilitarlles que poidan apoiar aqueles proxectos que lles son máis próximos emocionalmente.\n“Alcanzar unha maior comunicación entre a ONG é algo absolutamente primordial”\nComo se garante a transparencia no financiamento? Como saben os doantes que o seu diñeiro se inviste realmente no proxecto que elixiron?\nA transparencia no financiamento e a seguridade para o doante de que se cumpren os seus desexos baséase, por unha banda, na propias ONG, xa que só participan institucións que demostraron un elevado grao de transparencia. Doutra banda, os compromisos que adquiren as entidades ao participar no programa inclúen a supervisión externa do destino dos fondos.\nQue papel cumpre entón a figura do Defensor do Doante?\nEsta figura, realmente nova, encárgase de velar polo cumprimento da vontade dos doantes. De momento, exponse vinculada á iniciativa “Apadriña Un Proxecto”, pero no último Congreso nacional de captación de fondos, celebrado o pasado mes de setembro, propúxose a posibilidade de estendela a outros ámbitos.\nEste tipo de estratexias axudan a unha maior fidelización dos doantes?\nAínda é pronto para facer afirmacións categóricas neste sentido, aínda que confiamos en que, a medida que se coñeza o programa, aumente o grao de fidelización. Para iso, establecemos uns criterios especiais de admisión no programa, tales como ter máis de cinco anos de experiencia, contas auditadas por un axente externo ou obter a acreditación como ONG “cualificada” por parte da Axencia Española de Cooperación Internacional.\n“Unha cantidade simbólica, como un euro, transfórmase nunha valiosísima axuda permanente a un proxecto dunha ONG”\nTamén os proxectos sométense a algunha investigación antes de presentalos aos doantes?\nSempre revisamos os proxectos antes de publicalos, aínda que a solvencia de todas as institucións que participan na iniciativa está confirmada e as organizacións comprométense a actualizar periodicamente toda a información sobre os seus proxectos para que os doantes poidan facer un seguimento dos mesmos.\nRespecto dos doantes, poden facer as súas achegas de maneira individual ou en grupo, o que se coñece como teaming. Está demostrada a eficacia desta última fórmula?\nO teaming permite compartir as inquietudes solidarias con compañeiros de traballo, amigos ou familiares, por exemplo. Fórmase un equipo de persoas, no que cada participante achega unha pequena cantidade ao mes. Mesmo se pode achegar un único euro. Entre todos elixen o proxecto solidario ao que se destina a doazón e, como resultado, unha cantidade simbólica, xeralmente pouco significativa para os petos, transfórmase nunha valiosísima axuda permanente a un proxecto dunha ONG, particularmente útil nos países máis pobres.\naumentar mecanismos de control-gl mundo-gl proxecto unido


Suspenden o Deportivo-Fuenlabrada por varios casos da Covid-19 no club madrileño | Noticias de Galicia | CRTVG\nPublicado o 20/07/2020 20:11\n• O Deportivo anuncia accións legais ao entender que suspender un só partido na última xornada altera a competición\n• Sanitarios da Xunta, no hotel do Fuenla na Coruña do que marchan varios turistas alí aloxados | O club di que cumpriron co protocolo\nO partido entre o Deportivo da Coruña e o CF Fuenlabrada da última xornada de LaLiga SmartBank foi aprazado debido a varios casos de coronavirus no persoal do equipo madrileño, aínda que o resto da xornada segue adiante. Nunha decisión de LaLiga e da Real Federación Española de Fútbol (RFEF), con mediación do Consello Superior de Deportes (CSD), optouse por aprazar unicamente o duelo entre Deportivo e Fuenlabrada, clave tanto para o 'Play- off' de ascenso como para o descenso.\nTras unha reunión na que se barallaron varias opcións, optouse por non aprazar a xornada nin por facer xogar ao Fuenlabrada sen os xogadores que deron positivo no test obrigado ao que son sometidos os equipos antes dun partido e que están illados do resto da expedición.\nLaLiga asegurou nun comunicado que foi de "mutuo acordo" entre as partes implicadas (LaLiga, RFEF, CSD no marco da Comisión de Seguimento) e que se optou polo aprazamento do partido, por "causas de forza maior". "A Comisión acordou tamén de mutuo acordo a disputa do resto de partidos da Xornada 42 ao entender que esta é a solución que mellor protexe a saúde dos futbolistas e a integridade global da competición", explicou LaLiga.\nMentres que o Deportivo da Coruña se xoga a permanencia en LaLiga SmartBank, para o que necesitaba gañar ou empatar e un combo doutros resultados favorables, o Fuenlabrada ten a tiro, pois cun empate bástalle, lograr a última praza para o 'Play- off' de ascenso á LaLiga Santander.\nAsí, coa suspensión desta partido clave, o resto da Xornada 42 dispútasese con normalidade, con todos os partidos con algo en xogo programados para as 21.00 horas, aínda que non haberá nada definitivo ata que se poida xogar o duelo entre Depor e Fuenla.\nO Dépor asegura que se opuxo a que só se suspendese o seu partido\nA decisión da Liga de adiar o partido chegou cando os xogadores do Deportivo xa estaban en Riazor.\nUn pouco antes das 7 e media da tarde chegaba a expedición deportivista ao estadio coa incerteza sobre o partido. Hai unha proposta de que o partido se dispute o vindeiro xoves 30 de xullo ás 9 da noite.\nO Deportivo asegurou nun comunicado que se opuxo a que só se suspendese o seu partido e non o resto da xornada polos positivos por COVID-19 do seu rival, o Fuenlabrada, que se quedou confinado na Coruña.\nO equipo que preside Fernando Vidal sinala que, unha vez "coñecida a nota informativa en que se comunica o acordo do aprazamento" do partido co Fuenlabrada e a celebración do resto da xornada en horario unificado, "puxo en coñecemento tanto de LaLiga, como da Federación e o Consello Superior de Deportes a súa oposición frontal a esa decisión.\nO Deportivo entende que "se adultera a competición e o espírito das dúas últimas xornadas con partidos cuxos resultados inflúen nos demais". O club sostén que "cumpriu escrupulosamente con todas as esixencias sanitarias marcadas nos protocolos e presentouse á disputa do partido sen que comparecera o Fuenlabrada".\nComunicado del Real Club Deportivo https://t.co/H4QmAOYgY9 pic.twitter.com/EbWhTSAmL6\n— RC Deportivo (@RCDeportivo) July 20, 2020\n"Por suposto, mostrámonos totalmente de acordo coas razóns sanitarias que obrigan á suspensión e que son asumidas por este club, pero consideramos que debe entenderse que o Fuenlabrada non se presentou á celebración do partido e que ao Deportivo prexudícalle a disputa do resto da xornada nestas condicións".\nO equipo galego sinala que "estudará e emprenderá todas as accións legais necesarias, antes as instancias correspondentes, en defensa dos seus lexítimos intereses".\nOutros equipos como o Raio ou o Elxe tamén amosaron a súa discormidade.\nAlgúns hóspedes do hotel do Fuenla cancelan cuartos\nAlgúns hóspedes do hotel do Fuenlabrada na Coruña cancelaron os seus cuartos e abandonaron as instalacións tras confirmarse varios casos por COVID-19. Ante o risco de quedar confinados, polo menos dez turistas decidiron deixar os seus cuartos despois de que se coñecesen os positivos da expedición do Fuenlabrada, que está formada por unhas 24 persoas.\nÉ o caso de catro madrileños de idade avanzada que optaron por marchar "ante a dúbida" de que lles confinen máis adiante, explicaron. O persoal do equipo madrileño si queda confinada no hotel no que se aloxan na Coruña polo menos ata este martes.\nO resto dos hóspedes do hotel non teñen restrición de movemento, segundo as mesmas fontes. Ademais, cancelouse o voo que fora programado para o regreso do Fuenlabrada a Madrid desde o aeroporto coruñés de Alvedro.\nMédicos da Xunta, no hotel do Fuenlabrada na Coruña\nDous médicos da Xunta de Galicia están no hotel de concentración do Fuenlabrada na Coruña despois de que varios xogadores do equipo madrileño deran positivo en COVID-19 antes do partido co Deportivo.\nO Fuenlabrada defende que tomaron as medidas que marca o protocolo\nO Fuenlabrada emitiu un comunicado no que defende que tomaron "as medidas que marca o protocolo". "Ante a detección, a través da aplicación dos protocolos e controis sanitarios anti COVID-19 de LaLiga, de casos positivos en integrantes do noso club, a RFEF e LaLiga no marco da Comisión de Seguimento e coa presenza do CSD, acordaron de mutuo acordo aprazar encontro Deportivo-Fuenlabrada por causas sanitarias de forza maior", sinala no escrito.\nO Fuenlabrada apunta que seguiu todo o protocolo marcado de antemán por LaLiga para unha situación como a que sufriu: "Desde o club xa se tomaron as medidas que marca o protocolo sanitario. Ademais, queremos informar de que todas as persoas que deron positivo nas probas médicas non tiveron sintomatoloxía ningunha".


Batalla de Pasca - Wikipedia, a enciclopedia libre\nCoordenadas: 4°18′27″N 74°18′03″O / 4.30750, -74.30083\nMapa da Confederación muisca. Pasca está na fronteira sur cos sutagaos.\nPasca, territorio muisca\nVitoria do zipa. Os sutagaos pasaron a estar baixo dominio muisca.\nZipazgo dos muiscas do sur Sutagaos e panches\nSaguamanchica cacique de Fusagasugá\n~30 000 Descoñecido\nA batalla de Pasca foi unha batalla entre o territorio sur da Confederación muisca, liderado polo seu zipa Saguamanchica, e a alianza entre os panches e os sutagaos, liderados polo cacique de Fusagasugá. A batalla tivo lugar c. 1470 preto de Pasca, na actual Cundinamarca, Colombia, e o resultado foi unha vitoria para Saguamanchica.\nAntes da conquista española dos muiscas, as terras altas centrais dos Andes colombianos (o Altiplano Cundiboyacense) estaban habitadas por varios grupos indíxenas. Os máis numerosos eran os muiscas, que vivían nos vales centrais da Cordilleira Oriental. O líder dos muiscas do sur naquela época era Saguamanchica, sucesor do seu tío Meicuchuca. Os veciños dos muiscas no noroeste eran os muzos, ao sur deles estaban os inimigos tradicionais dos muiscas, os panches, e na parte máis meridional da actual Cundinamarca estaban os sutagaos.\nGuerreiro sutagao en Fusagasugá.\nPouco despois de tomar o poder arredor do ano 1470, Saguamanchica decidiu conquistar aos sutagaos. Enviou unha forza de avanzada para recoñecer a área e seguiu dende Bacatá cun exército de arredor de 30 000 güechas. Os sutagaos agocháronse nos outeiros arredor do río Pasca xunto con varios dos seus aliados panches, mais Saguamanchica forzounos a presentar batalla. Despois dunha loita que durou 12 horas, os muiscas capturaron a Uzatama, un importante "cacique" (líder) dos sutagaos, o que provocou a fuxida dos sutagaos e dos panches.\nO cacique de Tibacuy foi quen negociou a submisión dos sutagaos a Saguamanchica.\nUns vinte anos máis tarde, Saguamanchica volveu loitar noutra gran batalla, desta volta contra o líder dos muiscas do norte, o zaque Michuá. Nesta batalla, chamada batalla de Chocontá, morreron os dous líderes muiscas.\n↑ 1,0 1,1 De Piedrahita, 1688, p.30\n↑ 2,0 2,1 2,2 2,3 Biography Saguamanchica – Pueblos Originarios (en castelán)\n↑ 3,0 3,1 De Piedrahita, 1688, p.31\n↑ De Piedrahita, 1688, p.32\nTraído desde «https://gl.wikipedia.org/w/index.php?title=Batalla_de_Pasca&oldid=5793007»\nA última edición desta páxina foi o 8 de xuño de 2021 ás 16:47.


Identificados dous baioneses como presuntos autores dun furto e ameazas en Vigo - ValmiñorTV\nInicioBAIONAIdentificados dous baioneses como presuntos autores dun furto e ameazas en Vigo\nNa mañá deste luns, ás 11:53 horas, a sala de comunicacións da Policía Local de Vigo recibiu unha chamada desde a zona de Torrecedeira na que o alertante informaba de que unha persoa tentaba agredir a un comerciante da zona como consecuencia de discrepancias sobre a adquisición dun produto.\nUnha Unidade dirixiuse ao punto indicado e unha vez no lugar foron requiridos por J.Z, súbdito estranxeiro de 36 anos de idade. O apuntado, propietario do local, manifestou aos axentes que momentos antes un home coa cabeza afeitada tentáralle agredir ao sorprendelo furtando mercadoría do seu establecemento comercial e ao non conseguilo fuxira en dirección rúa Llorente, acompañado dunha muller que levaba un can.\nO citado mostrou as imaxes gravadas pola cámara de seguridade do establecemento, nas que se observa a un individuo correndo detrás del en actitude ameazante (cos puños pechados) e noutra da imaxes vese ao mesmo individuo na mesma actitude ameazante, portando un machada na súa man dereita para a continuación arroxala ao chan. Na referida gravación tamén se observa a unha muller que acompaña ao presunto agresor cun can que ten agarrado cunha correa.\nRealizadas as xestións pertinentes pescudouse que as persoas implicadas no incidente residen na rúa cara á que fuxiran, lugar ao que se trasladaron os axentes para proceder á súa identificación e tentar aclarar o sucedido. Ao chamar ao telefonillo do domicilio en cuestión contestou un home, abrindo o portal.\nNo domicilio foron recibidos pola mesma muller que observaran nas imaxes. Esta persoa comezou a mostrar unha actitude hostil cara aos axentes, negándose a identificarse nun primeiro momento, dicindo que non saíra de casa e que vivía soa, aínda que ao dicirlle que ao telefonillo contestara un home, volveu repetir que vive soa.\nFinalmente procederon á súa identificación, resultando ser B.S.C, de Baiona e 43 anos de idade, sendo informada de que se ía a realizar o pertinente informe, dirixido ao Xulgado de Garda relativo aos feitos mencionados.\nMediante consulta telemática, pescudouse que no devandito domicilio tamén reside A.M.R, tamén de Baiona e 37 anos de idade, datos achegados ao informe, para os efectos de que esta persoa puidese ser o presunto autor do furto e ameazas.\nO Val Miñor volve perder un ano máis o Obradoiro de Emprego Ecomiñor\nA comarca do Val Miñor volve perder unha vez máis o obradoiro de emprego denominado ECOMIÑOR, subvencionado integramente pola Xunta de Galicia. Dito obradoiro ía permitir a contratación e formación de 16 veciños da comarca […]


Galician Gourmet Extravaganza, un tour gastronómico dos productos "marca Galicia" fora das nosas fronteiras\nHome / Actualidade / Galician Gourmet Extravaganza, un tour gastronómico dos productos “marca Galicia” fora das nosas fronteiras\nGalician Gourmet Extravaganza, un tour gastronómico dos productos “marca Galicia” fora das nosas fronteiras\nA iniciativa quere crear unha fronte común para abrir os produtos galegos á exportación\nCo obxectivo de visibilizar fóra das nosas fronteiras o gran nivel que alcanzou a gastronomía galega e levar os produtos “marca Galicia” ás principais capitais do mundo creouse Galician Gourmet Extravaganza, un tour gastronómico a medio camiño entre a misión comercial e a cultural impulsado polas Cámaras de Comercio e o IGAPE co obxectivo de abrir unha fronte común para a exportación dos produtos galegos de calidade combinados cunha gastronomía creativa e innovadora que non renuncia ás súas raíces. O Galician Gourmet Extravaganza pretende así, segundo a organización, “converterse no buque insignia da gastronomía gourmet galega”.\nA iniciativa está conducida baixo a batuta gastronómica dos chefs Santi Almuiña e Diego López, orientadados cara á cociña internacional de nova tendencia e experto en cociña saudable, respectivamente. Xunto a eles produtores e restauradores gourmet de todo o territorio galego, desde pequenas e medianas empresas até indicacións e denominacións xeográficas protexidas de carne, viño, destilados, auga de mar… Até a data, o tour está integrado por máis de vinte e cinco produtores e restauradores pero até o 15 de setembro manteñen aberta a posibilidade de adherir a outros produtores. A única condición para participar no Galician Gourmet Extravaganza, aclaran os seus promotores, é a excelencia.\nPrimeira capital, a do Reino Unido\nLondres é a primeira parada deste tour gastronómico, en concreto o hotel Melia White House, que acollerá, do 15 ao 18 de outubro esta feira-exposición de produtos gourmet marca Galicia. Durante ese catro xornadas, os londinienses terán a oportunidade de valorar un menú degustación creado ex profeso para o tour, bautizado como Don´t assume (Non supoñas); oito pratos desenvolvidos polo chef Santi Almuíña que buscan sorprender, e non só ao padal. Esta será a primeira parada á que lle seguirá Nova York (marzo 2016), Dubái, Shanghái, Sídney e Tokio.\nTags: cociña Galicia, Cocineros Galicia, gastronomia de galicia\n← Obradoiro de cata e cociña co primeiro Mel de Galicia da tempada\nUn documental turístico da Ribeira Sacra presente en dous festivais de cinema de Turismo dos Balcanes →


Do monocultivo ao monte multifuncional, a aposta do BNG\nRedacción | 09 de xuño de 2018\nA portavoz nacional do BNG, Ana Pontón, denuncia a “parálise” da comisión parlamentar que estuda os incendios e acusa a Feixóo de “estar máis pendente de apagar os lumes dos seus partidos”. A nacionalista deu a coñecer este sábado a proposta do Bloque nese órgano: pasar do monocultivo forestal ao monte multifuncional.\nO BNG organizou este sábado, 9 de xuño, a quinta edición do Parlamento Aberto, as xornadas que organiza sobre diversos temas de actualidade no Hórreo. Nesta ocasión, a forza nacionalista, que contou coa presenza do ex conselleiro de Medio Rural, Alfredo Suárez Canal (quen recibiu os aplausos das persoas asistentes), entre outras persoas expertas, abordou a problemática dos incendios e a estrutura forestal. Ana Pontón, portavoz nacional do Bloque, adiantou neste contexto as propostas das nacionalistas na comisión parlamentar que estuda os incendios: pasar do monocultivo forestal ao monte multifuncional.\n“Imos presentar de inmediato o ditame dentro da comisión cunha aposta decida en cambiar o monocultivo de especies, -auténtico combustíbel para os incendios-, para mudar cara un modelo de monte multifuncional, que é un paso clave”, explicou, “se adoptamos os cambios necesarios, daremos un futuro esperanzador ao medio rural”.\nNesta liña, Pontón puxo de manifesto a necesidade de optar por unha “nova política forestal, por madeiras de calidade, por un monte tanto produtivo como de ocio. O monte pode xerar emprego e riqueza, e aí están os exemplos de boa xestión, pero é preciso un impulso da Xunta para ter un monte coidado e ordenado, base tamén dun rural vivo”, acrecentou.\nNa súa intervención no comezo da xornada, a nacional do BNG denunciou a “parálise” da citada comisión parlamentar, que foi creada após a vaga de incendios acaecida en outubro de 2017. “O pasotismo e o silencio do señor Feixóo volve repetirse tras os días negros que viviu Galiza en outubro e así temos unha comisión de estudo sobre os incendios que aínda non ten conclusións, e non vemos que o PP teña ningún interese en que as conclusións sexan unha análise crítica para saber que pasou e poder abordar un cambio real”, subliñou.\nPontón fixo fincapé en que o futuro do monte galego “é unha cuestión de país”. De aí que denunciase a desidia de Feixóo, “tras a catástrofe en Portugal dirixinme ao presidente da Xunta para abrir un debate de futuro porque hai moitas analoxías coa situación do monte no país veciño e non estábamos libres de sufrir unha vaga de lumes como a vivida ao outro lado do Miño. Nin sequera contestou a aquela proposta sincera para cambiar a política forestal e de xestión de monte”, lembrou.\nA dirixente nacionalista acusou Feixóo de estar máis “preocupado por apagar os incendios do PP e por cubrir a vacante que deixa Raxoi” e de “non ter a cabeza en atender as necesidades de Galiza neste tema clave”.\nFaixas de protección\nA respeito das franxas de protección, Pontón lamentou a desidia de Feixóo “máis alá de dar ultimatos aos concellos, a maioría sen medios suficientes para abordar esta cuestión”. Precisamente, entre as propostas anunciadas polo BNG ao respeito atópase dotar os concellos de recursos para executar as citadas franxas de seguridade, “un dispositivo de prevención e loita contra os lumes 100% público, profesionalizado e con mando único”.\nO BNG tamén propón medidas a medio e longo prazo como un Plan forestal consensuado partindo dunha moratoria na plantación de eucalipto nas zonas de alto risco e a recuperación das 35.000 hectáreas ilegais plantadas en terras agrarias. Ademais, aposta nun plan para limpar o monte e un Plan territorial integrado que ordene o monte fronte aos incendios, similar ao que existe para o litoral galego.\nProposta de En Marea\nPor outra banda, o deputado de En Marea Davide Rodríguez daba a coñecer este sábado unha proposición non de lei presentada Parlamento Galego en relación ás faixas de protección dos núcleos rurais. En Marea insta a Xunta a “informar e estabelecer directrices claras a todos os concellos e distritos forestais de Galiza”, a “informar e formar de forma axeitada as e os axentes forestais e técnicos para unha axeitada aplicación das normas legais estabelecidas” e “informar de forma axeitada as e os propietarios particulares e as comunidades de montes para unha acaída execución das normas estabelecidas”.\nEn Marea advirte da “confusión creada” e empraza a Consellaría do Medio Rural a aplicar a Lei de Montes e a lei sobre incendios “co mesmo criterio” en toda Galiza, “nos 19 distritos forestais e nos 313 concellos do país”.\nPodes ver este artigo na próxima dirección /articulo/politica/do-monocultivo-ao-monte-multifuncional-aposta-do-bng/20180609140021069633.html


Nota de prensa do BNG: SAN XOÁN DO FREIXO: OBRAS SEN PERMISO E ÓSOS SEN DONO – Asociación Informática Amigus\nNova do 1 Xuño, 2019\nAs Pontes, 31 de maio de 2019.- As obras na Parroquial de San Xoán do Freixo, ben do século XVII incluído no Catálogo de Patrimonio Cultural de Galiza, están a evidenciarse como unha enorme irresponsabilidade.\nO 27 de maio o BNG solicitou consultar a preceptiva autorización das obras de derrubo do muro do vello cemiterio anexo, no que se encontraba un osario cunha inscrición de 1868; no seu escrito de resposta a Dirección Xeral de Patrimonio Cultural comunica que “… non consta nas dependencias desta Dirección Xeral expediente sobre as referidas obras”. A lei 5/2016 do Patrimonio Cultural da Galiza establece multas de 150.001 a 1 millón de euros para as infraccións moi graves, mentres que o Código Penal contempla de seis meses a tres anos de cárcere para os delitos contra do patrimonio cultural.\nMais as obras tamén provocaron a aparición de ósos de parte dos soterramentos do cemiterio vello, restos que onte eran visibles pola zona, aínda que outros tamén foron trasladados xunto cos restos da demolición, e que poderían corresponderse cos que se podían ver hoxe na escombreira do cemiterio municipal dos Alimpadoiros.\nO Concello non atendeu a solicitude do 24 de maio feita polo BNG para paralizar as obras, que onte xa tiñan formigón; hoxe mesmo, o BNG rexistraba outra nova solicitude.\n𝗙𝗶𝗻𝗮𝗹 𝗱𝗮 𝗖𝗼𝗽𝗮 𝗟𝗼𝗰𝗮𝗹 𝗱𝗲 𝗙𝘂𝘁𝗯𝗼𝗹 𝗦𝗮𝗹𝗮


RedEmprendia Crowdfunding é unha plataforma de financiamento colectivo para proxectos universitarios.\n(03/03/2016) Con este proxecto, no que RedEmprendia conta co apoio de Lánzanos e de Banco Santander -a través de Santander Universidades-, ofrecése unha nova vía para facer realidade as ideas emprendedoras das comunidades universitarias españolas.\nA través desta plataforma de crowdfunding, estudantes, investigadores, graduados recentes e docentes da USC poderán buscar financiamento para as súas iniciativas emprendedoras, ofrecendo a cambio recompensas a persoas que as apoien .\nQué diferencia a esta plataformas de outras? So por subir o seu proxecto a www.redemprendia.org/crowdfunding, os emprendedores recibirán orientación para deseñar a súa campaña de crowdfunding con éxito, e para aqueles proxectos máis innovadores que se suban a á plataforma antes do 15 de marzo de 2016, RedEmprendia ofrece ata 2.000 euros de financiamento adicional e mentoría personalizada.\nFlyer RedEmprendia Crowdfunding


Xogos de metal Slug\nXogo semellante ao de acción Metal Slug onde os protagonistas son personaxes de anime serie. Obter chegar ao final de forma segura.\nArmadura heroe Metal Slug x2\nTorna-se Rambo e aniquilar os inimigos no seu camiño.\nDivertido xogo no que tes que andar o último nivel do xogo onde ten que matar todos os personaxes do mundo de Mario.\nSuper estrutura level5\nMarco primeira aventura no famoso fontaneiro Mario Bros. mudo Debe eliminar todos os habitantes deste mundo único seguinte nivel.\nSuper estrutura level1\nA aventura continúa Marco, e as regras son as mesmas, ten que sobrevivir aniquilar os animais no mundo do Mario. Non esqueza recoller moedas.\nSuper estrutura level2\nOutra aventura emocionante de Marco no mundo do Mario. Ten que recoller todas as moedas mentres el está eliminando os habitantes do mundo divertido.\nSuper estrutura level3\nCuarta entrega das aventuras de Marco, continúa a recoller moedas e exterminando os animais no mundo do Mario.\nSuper estrutura level4\nLegal xogo onde ten que tentar sobrevivir en territorio hostil matar a todos os soldados inimigos armados ata os dentes.\nOutra aventura emocionante do seu heroe favorito, pero agora toda a acción ten lugar no Leste. Vai loitar contra ninjas e moitos outros inimigos.\nxogos Metal Slug: Metal Slug é un xogo con historia, que se desenvolve a partir de 2008, cando un escuadrón chamado Falcons de peregrino debe desactivar todos os intentos de golpe que procuraron por Morden xeral, o gran líderl Exército Rebelde . Vai pasar por diferentes niveis e completar varias misións que estará presentando ao longo de cada nivel de xogo. Ten un gran número de xogos Metal Slug, entón todo será máis difícil seleccionar xogos entre todos queren xogar.


Os pilotos carballeses sairán a por todas no Circuíto Municipal, que acollerá o día 19 unha proba decisiva do Campionato Galego de Autocross | Escudería Mais Motor\nOs pilotos carballeses sairán a por todas no Circuíto Municipal, que acollerá o día 19 unha proba decisiva do Campionato Galego de Autocross\n15 septiembre, 2015 24 enero, 2016\nPresentación do IV Autocross de Carballo na casa do Concello\nA antepenúltima carreira do Campionato Galego de Autocross será a máis carballesa da temporada, e non só por disputarse no Circuíto Municipal de Carballo, senón tamén porque son varios os pilotos locais con opcións a acadar o título. Para Maikel Vilariño, que lidera a clasificación de carcross e ten un importante colchón de puntos, a proba do vindeiro sábado 19 podería ser decisiva de cara a alzarse co seu terceiro campionato consecutivo. Pola súa banda, para Alberto Varela, que ocupa a primeira praza en -1-600, o feito de correr na casa supón un estímulo extra do que tratará de sacar partido para conseguir o seu primeiro título a final da temporada. Algo máis difícil teno Gabriel Serrano, segundo en +1.600, pero como non hai nada imposible, o piloto larachés afincado en Carballo espera encadear as tres vitorias consecutivas que poderían convertelo tamén en campión.\nMaikel Vilariño, en carcross, e Alberto Varela, en -1.600, son firmes candidatos ao título nas súas categorías\nOs tres asistiron hoxe á presentación oficial do 4º Autocross Carballo, na que tamén participaron o concelleiro de Deportes, Marcos Trigo, e o presidente da escudaría Máis Motor, Juan Puga, organizadora da carreira. Organizadores e pilotos destacaron o bo estado do Circuíto Municipal e a súa capacidade de adaptación ás condicións meteorolóxicas, de xeito que aínda que persista a choiva o espectáculo estará garantido. “Nestas condicións de auga é o mellor circuíto de España”, asegura Maikel Vilariño, que vén de proclamarse subcampión de España de carcross por segunda temporada consecutiva.\nO prazo de inscrición para a proba do sábado rematará mañá ás 20.00 horas. A escudaría Máis Motor, que organiza a carreira coa colaboración do Concello de Carballo e a Federación Galega de Automobilismo, agarda acadar os 80 participantes e seguir medrando tamén en público despois de superar os 1.300 espectadores na cita de xuño, o que supuxo todo un récord. O día 19 a actividade no Circuíto Municipal de Carballo comezará ás 12 horas cos adestramentos; a partir das 15.30 disputaranse as semifinais e ás 17 horas, as finais.\nOs pilotos locais arrasaron en Carballo\nMáis Motor súmase ao loito polo falecemento de Javier Amado


O modelo de xestión do Festival Bilbao BBK Live como eixe central da formación para o emprego das persoas mozas galegas | Deloa\nO modelo de xestión do…\nFoto: Visita ao festival Vive Nigrán, alumnos formación en xestión e producción de festivais musicais\nAprender e formar pode ser divertido. Desa premisa parte a formación en Industrias Musicais que promove a Fundación Paideia e a Asociación de Desarrollo Local Deloa, coa Escuela de Organización Industrial (EOI) e o Fondo Social Europeo. Nesta acción formativa, que xa vai pola súa oitava edición, as actividades de temática relacionada coa industria musical son concibidas, ademais de como una toma de contacto co sector, como un medio para el desenvolvemento de competencias xenéricas (creatividade, comunicación, traballo en equipo, etc.) que contribúan ao acceso ao emprego das persoas mozas en calquera sector profesional.\nHoxe iniciáronse as sesións presenciais en Noia (A Coruña) nas que os/as mozas aprenderán a desenvolver a planificación dun festival musical ou visitarán un estudo de gravación profesional. Estas actividades combínase con outras de aproximación ao emprego a través de role-playing de entrevistas, comunicación eficaz, elaboración de video-currículum ou un panel de experiencias con emprendedores. Unha parte crave desta formación inclúe unha estancia práctico formativa en Bilbao, que permitirá coñecer o estudo dun caso de éxito no sector da industria musical, como é o modelo da promotora e axencia musical Last Tour, a través de sesións impartidas por profesionais da entidade e unha visita ao Festival Bilbao BBK Live, festival referente a nivel internacional e que cada ano congrega a máis de 120.000 persoas de máis de 100 nacionalidades.\nNo outono, tamén os mozos vascos en situación de desemprego terán a oportunidade de participar nun programa de formación sobre industria musical da man de Fundación Paideia, EOI e Last Tour. Os detalles sobre o programa e o procedemento de inscrición para este programa daranse a coñecer proximamente.\nAta o momento, dos 130 mozos participantes nas sete anteriores ediciones, un total de 42 están a traballar, 38 retornarón a itinerarios formativos e o resto atopnase en procura de máis accións formativas ou oportunidades de emprego. Tras a finalización da formación, existe a posibilidade de acceder a unha beca para a realización de prácticas non laborais en empresas do sector.\nTodos os participantes son mozos en desemprego, entre 16 e 29 anos, e dáse prioridade a participación de mozos sen formación superior que desexen incorporarse ao mercado laboral, moitos dos cales non contan con coñecementos previos no sector da industria musical.\nO programa conta coa cofinanciación do Fondo Social Europeo e do Ministerio de Industria, Comercio y Turismo. Enmárcase dentro da Iniciativa de Empleo Juvenil.\nCategory: Actualidade 27 Xuño, 2019\nAnteriorPrevious post:Novo programa de emprego xuvenil “Industria musical e produción de eventos musicais”SeguinteNext post:Catro proxectos non produtivos reciben fondos do Leader xestionado por DELOA


O autor do crime de Ponte Caldelas declárase culpable e pide "cero piedade" | Noticias de Galicia | CRTVG\nPublicado o 14/10/2019 20:56\nHoxe comezou na Audiencia de Pontevedra o xuízo polo chamado crime de Ponte Caldelas. O fiscal pide para Marcos Vidal 20 anos de cárcere por asasinar a coiteladas o marido dunha muller coa que el dicía ter unha relación. Chamou a muller do agredido para que o oíse agonizar ao teléfono e mesmo lle mandou unha foto do morto. Hoxe recoñeceu todos os feitos e pediu que o condenasen canto antes.\nDixo que era culpable e que contestaría todas as preguntas. Pero, para sorpresa do seu avogado, cambiou de idea nada máis empezar o xuízo. Marcos Vidal non quixo interrogatorio. Dixo que non quere clemencia e pide que o condenen canto antes.\n"Levo catro anos agardando que me xulguen e poder cumprir a condena tranquilo. Que máis vou declarar, se eu non quero que esa xente teña piedade de min. Eses pais necesitan xustiza. Morreulles un fillo. Eu pediría o mesmo, que encarcerasen esa persoa ou que a fusilasen".\nSegundo confesou, en novembro de 2015 Marcos Vidal foi á casa de Manuel Rivas, un home casado cunha muller coa que Marcos dicía ter unha relación. Alí asestoulle ao menos 15 coiteladas. Logo chamouna a ela para que oíse agonizar o seu home e para dicirlle que fose limpar a casa de sangue. Despois, mandoulle unha foto do morto. O acusado avisou o 112 e entregouse á Garda Civil. O seu avogado non pide a absolución pero si certas atenuantes.\nA viúva, que tamén estivo investigada, nega que tivese unha relación co acusado. Dixo que el a acosaba e a ameazaba continuamente e que se creou expectativas falsas con ela. A muller mesmo consultou coa policía pero dixo que lle desaconsellaran denunciar por falta de probas.\nO fiscal pide para Marcos Vidal 20 anos de cárcere por asasinato, 130.000 euros de indemnizacións e a prohibición de achegarse á viúva en 25 anos.\nSucesos Galicia actualidade Ponte Caldelas\n"Conta con nós" é o lema escollido pola coalición de Podemos e EU


A Policía Local do Porriño informa dos cortes de tráfico e restricións de estacionamento que se establecerán este domingo, día 1 de maio, pola celebración da carreira “ O Porriño 10K”. Desde as 22h do sábado ata que finalice a proba deportiva queda prohibido estacionar…\nO alcalde Alejandro Lorenzo valorou "o comportamento admirable" do público que presenciou o desfile conxunto de rondallas de Mos e O Porriño celebrado onte domingo. O rexedor municipal fixo hoxe unha valoración do acto que foi “un sopro de aire fresco que todos necesitabamos e…\nO concelleiro responsable, Sergio Casal valorou "a boa acollida" que tivo a nova localización do mercado ambulante que hoxe abriu na rúa Leandro Diz e parte da rúa Xogo da Ola. O concelleiro destacou “a boa acollida do público en xeral e o acordo…\nO concelleiro de Mercados, Sergio Casal e unha representación de vendedores ambulantes acordaron este mediodía trasladar o mercado semanal á rúa Leandro Diz. Concretamente no tramo da rúa Leandro Diz comprendido entre o cruce coa rúa Xogo da Ola ata a cervexería "Colleo co pinzas".…\nA Concellería de Infraestruturas que dirixe Pedro Pereira informa que as obras de humanización da rúa Manuel Rodríguez van comezar o vindeiro mércores 3 de novembro. A data foi elixida para evitar a coincidencia co mercado ambulante que para as vindeiras semanas será trasladado namentres…


Os ladróns foron directos ás caixas: así asaltaron de madrugada un hotel de Lugo | Noticias de Galicia | CRTVG\nPublicado o 21/08/2020 13:22\nForzaron a porta de entrada, arrincaron as dúas caixas rexistradoras e marcharon con elas nun coche que os esperaba fóra. E todo en pouco máis de tres minutos e a pesar de saber que había cámaras de vixilancia e que a alarma estaba soando.\nAsí actuaron os ladróns que asaltaron de madrugada esta cafetería dun hotel de Lugo. Os autores do roubo ían encapuchados e foron directos ás caixas, sen tocar a comecartos ou a máquina do tabaco.\nAínda que a Policía Nacional chegou ao pouco de soar a alarma e montaron un dispositivo de busca polas estradas da contorna, non puideron dar cos ladróns.\nAgora investígase se o vehículo empregado no asalto foi o mesmo que roubaron o día anterior en Sarria, a uns 25 minutos do hotel.\nO 'modus operandi' dos asaltantes e a velocidade coa que actúan fai pensar que poida tratarse dun novo golpe da coñecida como banda do Seat León, que utiliza ese tipo de coches nas súas accións.\nHai dous meses foran detidos 14 presuntos membros da banda en Lugo e Castela, pero quedaron en liberdade por falta de probas. Por iso, a policía xa investiga se retomaron as súas actividades delituosas.


Así foi a cuarta edición de Novos Cinemas - Novos Cinemas\nMáis de 2.600 persoas asistiron como público ao festival Novos Cinemas na súa última edición, o pasado mes de decembro, para participar nalgunha das súas actividades.\nSe o audiovisual galego xa se presentaba como un dos claros protagonistas da programación do festival, o público foi quen o confirmou finalmente, sendo varias das actividades que xiraron arredor de creadores e creadoras do país as máis multitudinarias. As proxeccións de Arima (Jaione Camborda), Longa noite (Eloy Enciso), varias curtametraxes do cineasta David Fidalgo, e as presentacións das primeiras imaxes de Eles transportan a morte (Helena Girón e Samuel Delgado), de Ons (Alfonso Zarauza) e do proxecto Cinegalicia 2019 foron quen de xuntar a a máis de 1.000 persoas.\nO festival continuou tamén a actuar lugar clave para a xuntanza, xerando alianzas e tendendo pontes entre diversos profesionais do sector de cara a futuros comúns. Para isto, artelláronse varios puntos de encontro:\nUnha nova edición do LAB, o espazo a través do que se promove o desenvolvemento de proxectos cinematográficos internacionais mediante o encontro entre cineastas noveis e profesionais de recoñecida traxectoria e sensibilidade cara a propostas de natureza independente. Nesta cuarta edición, Pamela Biénzobas, Virginia García del Pino, Alfonso Zarauza e Gemma Vidal asesoraron os proxectos de Cordelia Alegre (La Unión), Pablo García Canga (¿Cuándo aterrizarás?), Carlos Martínez Peñalver (Serra da Estrela) e Ingrid Pokropek (Los cuadernos del perro).\nMesa Desenvolvemento de proxectos na que Gemma Vidal (España), La Incubadora, The Screen (ECAM) + Pamela Biénzobas (Chile), Abycine Lanza (Festival Abycine) + Mar Varela (Galicia), I+P Ideas para producir (Cluster Audiovisual Galego) presentaron algúns dos programas de desenvolvemento de longametraxes dirixidos a autores noveis máis interesantes do panorama independente nacional.\nMesa arredor da inclusión de programas educativos en festivais de cinema en colaboración con Proxecta, na que Álvaro Dosil (Curtocircuíto), Marcos Nine (Cinema Crianza) e José Luis Cienfuegos (Festival de Cine Europeo de Sevilla) compartiron as súas experiencias sobre a implementación e desenvolvemento de programas para crianzas e actividades lúdicas destinadas ao público máis novo.\nAlén disto, o cineasta belga Bas Devos visitou Pontevedra para estar presente no primeiro foco arredor da súa obra que se celebraba en España e introducir os seus filmes Hellhole, Violet eGhost Tropic, que Novos Cinemas estreou no noso país. Tamén se encontraron co público asistente ao festival varios creadores e creadoras pertencentes ás seccións competitivas da programación: Maya Kosa e Sergio Da Costa (L’Ille aux oiseaux), Diana Santamaría (Ne croyez sourtout pas que je hurle), Thomas Matthews (Lost holiday), Ione Atenea (Enero), Silvia Navarro Martín, Miguel G. Morales (De los nombres de las cabras), Jorge Suárez (La educación sentimental) ou Adrián García Prado (Actos de primavera).\nAdemais, os novísimos creadores e creadoras Roberto Alonso, Raquel Álvarez, Lara e Noa Castro, Noemi Parga Iglesias, Ana Pérez Valdés, Andrea Piñeiro, Carmen Quintáns, Yuri Salgado, Sabela Souto e Mercedes Valero tamén formaron parte desta edición de Novos Cinemas para levar a cabo durante o festival as súas primeiras obras dentro do obradoiro Habitar un rostro/O xesto dun encontro, titorizados por Jaione Camborda nos meses previos á celebración do festival. Pero esta non foi a única formación audiovisual do festival, Novos Cinemas e a ECAM (Escuela de Cine y el Audiovisual de la Comunidad Madrid) iniciaron nesta última edición unha vía de colaboración a través da que se levou a cabo un taller teórico-práctico impartido polo reputado director de fotografía Santiago Racaj, colaborador habitual de cineastas como Javier Rebollo, Jonás Trueba, Carla Simón ou Fernando Franco.\nA escolla do xurado\nO Xurado Internacional da Edición 04 de Novos Cinemas, formado por Lucero Garzón, Misha Bies Golas e Carlos Reviriego, despois do visionado dos filmes a concurso e a deliberación, outorgou o Premio NOVOS CINEMAS á mellor longametraxe da Sección Oficial a NE CROYEZ SURTOUT PAS QUE JE HURLE, de Frank Beauvais. O Xurado Novo, formado por Daniel Arana, Miriam Caminero, Sara López, Carmen María Pastoriza e Lara Castro, concedeulle o Premio XURADO NOVO á mellor dirección da Sección Oficial a CARLOS CONCEIÇAO por Serpentàrio e unha mención a Mark Jenkin por BAIT, filme que tamén se fixo co Premio do PÚBLICO. Alberto Lechuga, Carlota Moseguí e Daniel de Partearroyo -o Xurado da Crítica do festival-, destacou o filme LAS FACULTADES, de Eloisa Solaas, e o Xurado de Latexos formado por Manuel Asín, Ramiro Ledo e Albert Triviño, concedeulle o seu premio a DE LOS NOMBRES DE LAS CABRAS, de Silvia Navarro e Miguel Morales, destacando tamén o gran valor artístico das cinco películas en competición dentro desta sección.\nNovos Cinemas 04 emprende o voo coas creacións dos cineastas emerxentes máis destacados do panorama internacional\nNovos Cinemas, o Festival Internacional de Cinema de Pontevedra, presentou esta mañá a…\nDecembro 05, 2019


Lugo: Pública e de calidade\nAescola pública está moi ben, pero na concertada hai outro nivel. Escoitei durante moito tempo e de moita xente esta frase. Expliquemos pois, abertamente, a que se debe a diferenza. Na escola pública, todos os docentes teñen que pasar unha serie de probas para opositar ao cargo de funcionariado. Deixamos claro que os nosos mestres están máis que especializados e formados para dar clase, incluso cando nos últimos anos a profesores de galego se lle dan especialidades de Historia ante a privatización e a falta de recursos.\nEstes mesmos mestres son os que se enfrontaron durante a pandemia a era dixital imposta. Dende marzo, tiveron que deixar as fichas en papel e centrarse nas aulas virtuais, sen apenas apoios para equiparar as posibilidades que tiña cada familia de proporcionarlle dispositivos electrónicos aos seus fillos.\nHai apenas uns anos, tiña un mestre que viña dende Lugo todos os días. Ás veces, preguntabámoslle se lle merecía a pena facer case dúas horas de ida e volta. El, coa súa risa afable, dicíanos que por vocación faise todo, que estudara toda a carreira de maxisterio indo hai mai máis de cincuenta anos co gando. Esa é a verdadeira faceta do docente, facer todo o posible por achegar o coñecemento aos seus alumnos. Sen desmerecer a concertada nin a privada, opino que temos un valor incalculable na nosa educación se a conservamos.\nSe crese eu na monarquía parlamentaria, gustaríame que o xefe do Estado que refrenda os títulos da Educación Pública servise de exemplo e mandase aos seus fillos a unha escola pública e de calidade coma a que promulga. Para aqueles que continuamos estudando pese ás dificultades é case unha afronta a decisión tan antagónica. Non era tanto pedir, non?\nLugo ciudad Monarquía


O SLG alega contra o parque eólico de Ordes por “usurpar” máis de 6.000 hectáreas ás granxas - Campo Galego\nInicio / Desenvolvemento rural / O SLG alega contra o parque eólico de Ordes por “usurpar” máis de 6.000 hectáreas ás granxas\nCampo Galego - 26/05/2018\nEste parque está a ser promovido pola empresa Green Capital Power, cunha participación maioritaria no seu capital social dun fondo de investimento de Arabia Saudí.\nO SLG denuncia que 8 dos 15 aeroxeneradores proxectados están a menos de 500 metros de núcleos rurais, incumprindo a distancia mínima que esixe o Plan Eólico de Galicia e a Lei 5/2017. En canto á superficie que pretende expropiar o proxecto, está a ser utilizada, na actualidade, con fins agrícolas, gandeiros, forestais e residenciais. “A todos estes terreos, habería que engadir a execución de 7.500 metros de camiños dos que nin sequera se fixo informe de impacto ambiental no proxecto da empresa”, advirten.\nNas alegacións do SLG, explícase que só no concello de Mesía hai 346 granxas de vacún, con 329 postos de traballo dados de alta na Seguridade Social. Están afectadas tanto granxas convencionais como ecolóxicas. Neste sentido, alertan de que “a cercanía dos aeroxeneradores ás explotacións gandeiras, se estes chegan a implantarse, provocarían ruídos e ondas electromagnéticas que causarían estrés nas reses, o que incidiría negativamente na súa alimentación e produción final, podendo chegar a sufrir abortos, problemas de xestación, etc”.\n“O feito de que o meirande dos terreos afectados sexan de uso agrícola e gandeiro diminuiría a base territorial das granxas e a súa viabilidade futura. Tamén hai unha parte considerable de terras que están dedicadas ao aproveitamento madeireiro, unha fonte de ingresos decotío complementaria e de grande importancia para moitas explotacións e empresas ligadas ao sector forestal”, engaden.\nDistancias ilegais dos aeroxeneadores respecto das casas, centros escolares e de saúde\nPor outra parte, o Sindicato Labrego advirte de que varios dos aeroxeneradores proxectados terían unhas distancias ilegais respecto a centros escolares e de saúde, así como de moitos núcleos de poboación.\nA organización agraria tamén denunciou nas súas alegacións a pretensión de Green Capital Power de levar a cabo un macro-proxecto que presenta fragmentado en varios pequenos, uns seguidos dos outros, e que abranguerían unha franxa que vai dende Cerceda a Vilasantar.\n“De feito, a este proxecto de Pobra, únenselle a unha banda e outra os proxectos de Gasalla e Monte Inxerio, Ardemil e Lavandeira, que afectarían outros termos municipais a maiores dos citados como Ordes, Oroso, Frades ou Vilasantar”, advirten.\nPara o Sindicato Labrego Galego, “a Xunta non pode autorizar este proxecto eólico polo forte impacto negativo que tería na vida diaria das persoas afectadas e no principal medio de vida da zona, que é a gandería e a produción de leite”.


O Arxil quere volver ao bo camiño fronte ao Adareva\nAs galegas veñen de perder na súa visita ao Extremadura Miralvalle Plasencia\nHeather Forster, xogadora do club de baloncesto pontevedrés Arxil / CB ARXIL\nTras unha derrota na que foi a primeira saída de Galicia do CB Arxil contra o Extremadura Miralvalle Plasencia, as galegas queren reencontrarse coa vitoria. Este sábado, 21 de novembro ás 19:30 horas, as pontevedresas reciben no pavillón CGDT (Estadio de la Juventud) ao Vega Lagunera Adareva Tenerife para a oitava xornada.\nAs xogadoras de Maite Méndez teñen claro a importancia dunha vitoria fronte ao Adareva Tenerife, para recuperarse da derrota por case 20 puntos en Extremadura.\nO rival ao que terá que facer fronte o Arxil é un recén ascendido que logrou entrar na competición coa amplicación da categoría. Malia a falta de experiencia na Liga Feminina 2, as canarias estanse a manter na metade da táboa, tras dúas vitorias e cinco derrotas que as deixan cun total de nove puntos, un máis que as pontevedresas.\nO Arxil deberá frear á máxima anotadora da categoría\nAs visitantes non poderán contar para esta cita co xogo da internacional en categorías inferiores Alba Peña, xa que dúas semanas atrás lesionouse no encontro contra o Baxi Ferrol. Quen si estará no terreo de xogo é Alima Dembele, máxima anotadora da competición, cunha media de 17,29 puntos por partido. As pontevedresas terán por reto frear ao seu acerto anotador.\nPola súa banda, as locais contan entre as súas filas con Sara Castro, cun promedio de 10,33 puntos por encontro e con Heather Forster, cun total de 72 puntos de valoración en seis partidos. Tamén estará María Lago, a quinta xogadora cun maior número de asistencias realizadas na Liga Feminina 2, chegando ás 17.\nO encontro deberá celebrarse cun aforo reducido a 30 persoas, so poderán asistir as persoas que conseguiran entrada no sorteo que club pontevedrés realiza entre as persoas aboadas. Hai que ter tamén presente os límites de mobilidade da afección que supoñen os peches perimetrais na contorna.\nO cruce entre galegas e canarias será retransmitido polo Canal FEB.\nSorteo entre as persoas socias para ir aos encontros do Arxil\nEtiquetas Adareva TenerifeCB ArxilFEBLF2liga feminina 2Miralvalle\nO CB Arxil está a triunfar como nunca na LF2. As pontevedresas son as primeiras clasificadas no seu grupo, no que tamén...


Subimos ou baixamos? | 17OUFF\nSubimos ou baixamos?\nPoblicado o Outubro 4, 2012 por Ourense Film Festival\nDía -29 | Vimos falando estes últimos días do tempo, ese concepto tan relativo, e semella que nos esquecemos de falarvos de todo o que andamos facendo para que o 17OUFF sexa o punto de encontro do mellor cine internacional. Vaia, como se non soubésemos se subimos ou baixamos. Porén, no (curto) camiño que nos queda por percorrer iremos descubrindo o cerne do que viviremos en Ourense do 2 ao 11 de novembro. Superando un período de dificultades e turbulencias alleas ao estrictamente cinematográfico, o OUFF sae adiante, maiormente grazas ao pulo dun público que quere máis cine (+cine, sónavos?).\nComo xa temos anunciado, este ano pasaremos das habituais cinco categorías a concurso a unha soa, o noso buque insignia, a de Longametraxes de ficción e imaxe real. Desde a organización cremos que este recorte (si, tamén aquí) non afecta á condición do OUFF e, cumprindo a máxima de que menos é máis, apostamos por unha escolla de películas de grande calidade que manteña o alto nivel que o festival vén dando dende os seus inicios.\nFóra da competición oficial, manteremos os ciclos temáticos divididos catro bloques fundamentais: América Latina, Europa, Comedia e Panorama Galicia. Un espazo reservado para as producións cinematográficas e audiovisuais máis destacadas e tamén un amplo contedor que lle dea cabida aos formatos que non poden competir: curtas, docus e animación non desaparecen no 17OUFF. Por desgranar tamén nos quedan un par de agasallos en forma de estreas cinematográficas: un filme que lle dea o pistoletazo de saída (precedida dunha -agardamos- divertidísima gala de apertura) e, do mesmo xeito, un filme de clausura. E, por se fose pouco, unha nova edición do certame OUFFescola, o viveiro de novos talentos do audiovisual.\nNa oficina tamén traballamos nas actividades que se celebran á marxe das salas de exhibición. Queremos ofrecerlle á cidade un foro de debate no que destacadas figuras do audiovisual deliberen e reflexionen sobre os retos do sector e compartan, perante os futuros profesionais e perante o público en xeral, as súas experiencias e as novidades máis destacadas. E, para quitarlle ferro a todo isto, o 17OUFF habilitará un punto de encontro no que poderemos atoparnos e charlar distendidamente sobre o que nos veña en gana ou, se o preferimos, asistir ao espectáculo da música ao vivo (non vai ser todo cine!).\nDefinitivamente, SUBIMOS: hai 17OUFF. Pero até o 2 de novembro aínda hai cousas que descubrir, así que seguiremos informando…


Google xa deu unha data para o final da compatibilidade da versión 2 de Chrome Manifest | Desde Linux\nGoogle xa deu unha data para o final da compatibilidade da versión 2 de Chrome Manifest\nDarkcrizt | 24/09/2021 19:53 | Novas\nGoogle lanzou unha cronoloxía no que se detalla o como Finalizará o soporte para a versión 2 do seu manifesto de Chrome a favor da versión 3, que foi incendiada por interromper moitos dos seus complementos de seguridade e bloquear contido inadecuado.\nAdemais de incluír a segunda versión do manifesto, está ligado o popular bloqueador de anuncios de uBlock Origin, que non se pode transferir á terceira versión do manifesto debido ao final do soporte para o modo de bloqueo da API webRequest.\nA partir do 17 de xaneiro de 2022, os complementos que usen a segunda versión do manifesto deixarán de ser aceptados en Chrome Web Store, pero os desenvolvedores de complementos engadidos previamente aínda poderán publicar actualizacións.\nEn xaneiro de 2023, Chrome deixará de ser compatible coa segunda versión do manifesto e todos os complementos ligados a el deixarán de funcionar. Ao mesmo tempo, prohibirase publicar actualizacións para estes complementos en Chrome Web Store.\nA principios deste ano, para Chrome 88, anunciamos a dispoñibilidade dunha nova versión de manifesto para o ecosistema da extensión Chrome. Hai anos que se crea, Manifest V3 é máis seguro, eficiente e preserva a privacidade que o seu predecesor. É unha evolución da plataforma de extensións que ten en conta tanto o panorama web cambiante como o futuro das extensións do navegador.\nMentres miramos cara ao futuro e seguimos repetindo e mellorando a funcionalidade de Manifest V3, tamén queremos compartir detalles sobre o plan para eliminar gradualmente as extensións de Manifest V2.\nDebemos lembralo a terceira versión do manifesto, que define as capacidades e os recursos que se proporcionará aos complementos, como parte da iniciativa para reforzar a seguridade e privacidade, en vez de a API webRequest, a declarativa NetRequest API, que ten capacidades limitadas, proponse.\nAínda que o A API WebRequest permítelle conectar os seus propios controladores que teñen acceso completo ás solicitudes de rede e poden modificar o tráfico sobre a marcha, a declarativeNetRequest API só proporciona acceso a un motor de filtrado fóra da caixa integrada no navegador que manexa as regras de bloqueo por si soas. , o que non permite usar os seus propios algoritmos de filtrado e non permite establecer regras complexas que se superpoñen en función das condicións.\nA medida que se acheguen estas datas, compartiremos máis detalles sobre a versión de Chrome obxecto de cambio, así como máis información sobre como poden verse afectados os desenvolvedores e usuarios de extensións.\nMentres tanto, seguiremos engadindo novas capacidades a Manifest V3 en función das necesidades e as voces da nosa comunidade de desenvolvedores. Mesmo nos últimos meses houbo unha serie de extensións interesantes para a plataforma de extensión.\nSegundo Google, segue traballando na implementación das capacidades declarativas de NetRequest necesarias nos complementos que usan webRequest e pretende levar a nova API a un formato que satisfaga plenamente as necesidades dos desenvolvedores de complementos existentes.\nNos próximos meses, tamén lanzaremos soporte para scripts de contido configurables dinámicamente e unha opción de almacenamento en memoria, entre outras novas capacidades. Estes cambios foron deseñados tendo en conta os comentarios da comunidade e seguiremos creando funcións máis potentes da API de extensión a medida que os desenvolvedores compartan máis información.\nPor exemplo, Google xa tivo en conta os desexos da comunidade e engadiu soporte para a declarativa NetRequest API para varios conxuntos de regras estáticas, filtrado regular, modificación de cabeceiras HTTP, modificación e adición de regras de forma dinámica, eliminación e substitución de parámetros. , e creación de conxuntos de regras específicos de sesión.\nNos próximos meses está previsto implementar aínda máis soporte para scripts personalizables dinámicamente para o procesamento de contido e a capacidade de almacenar datos na memoria RAM.\nFinalmente se estás interesado en saber máis sobre el sobre a nota, podes consultar os detalles Na seguinte ligazón.\nCamiño completo ao artigo: Desde Linux » Novas » Google xa deu unha data para o final da compatibilidade da versión 2 de Chrome Manifest\nA API de detección de ralentí en Chrome 94 provocou unha onda de críticas\nComputación en nube: aplicacións e plataformas actuais de código aberto


O alcalde de Friol reúnese con Feijóo para tratar de futuros investimentos - Terrachaxa.com\n23 Set 2018 Actualidade, Friol Actualidade, Friol\nO alcalde de Friol, José Ángel Santos, transmitiu ao presidente da Xunta de Galicia, Alberto Núñez Feijoo algúns dos proxectos que desde o Equipo de Goberno de Friol teñen en marcha e outros que o estarán no futuro. O alcalde fíxolle saber ao mandatario a importancia que ten en cada un deles a Xunta de Galicia a través das diferentes consellerías, as cales están apoiando económicamente algúns destes proxectos “tan necesarios para o municipio”.\nO presidente e o alcalde valoraron positivamente as distintas vías de colaboración entre as dúas administracións. O presidente destacou o inicio da redacción do proxecto das obras de mellora da estrada de Friol a Palas de Rei, o cal espérase que se finalice nas próximas semanas para, dun xeito inminente, poder iniciar a expropiación dos terreos. Neste proxecto a Xunta investirá uns 6 millóns de euros. Feijóo tamén valorou que finalizase o novo e moderno albergue instalado no Municipio, o cal engadirá novos servizos para os peregrinos e con iso repercutirá económicamente na zona. O investimento inicial por parte de Turismo foi de 285.000 euros.\nO alcalde transmitiulle ao presidente o agradecemento polos diferentes investimentos que desde a Administración autonómica estanse levando a cabo en Friol, por exemplo a rehabilitación do Centro social, no cal a Xunta aporta a totalidade dos 400.000 euros que supón executar dito proxecto, así como a nova traída de auga que fornecerá á totalidade dos veciños da parroquia de Prado e que darán comezo as obras antes de finalizar o mes de setembro, as cales serán financiadas a través de Augas de Galicia.\nO presidente recordoulle ao rexidor a importante cifra que dende a Xunta estase investindo en Friol, dado que no que vai de ano e aínda a falta do último trimestre, a Xunta aportou ao Concello uns 7,5 millóns de euros, unha cifra moi importante.\nTanto o presidente como o alcalde manteñen boa sintonía en seguir colaborando en manter e ata aumentar o apoio aos servizos sociais, algo que ambos consideran prioritario para que os veciños de Friol poidan ter un nivel de vida digno.\nAmbos dirixentes comparten a necesidade de continuar apoiando desde a Administración autonómica en manter nas mellores condicións posibles os accesos no rural, algo primordial para dinamizar e impulsar o sector primario, xa que logo a colaboración desde a Xunta de Galicia neste aspecto será máxima co Concello de Friol.\nTanto o presidente Feijóo como o alcalde valoran dun xeito positivo o compromiso da Xunta con Friol e continuarán nesa liña de estreita colaboración para que eses futuros proxectos que o alcalde deulle a coñecer ao presidente lévense a cabo e poidan ser unha realidade e desa forma poidan gozar deles todos os veciños do municipio.\nJosé Á. Santos mostrouse moi satisfeito e contento do apoio que lle transmitiu o presidente, agradécelle o esforzo que desde as diferentes áreas autonómicas estase levando a cabo para intentar cubrir todas as necesidades de Friol e xa que logo repercuta en todos os veciños do seu municipio.\nEtiquetas FriolpresidenteXunta de Galicia\nAnterior O BNG de Outeiro organiza o domingo unha andaina polas ínsuas do Miño\nSeguinte Aprobada a obrigatoriedade de incluír a procedencia no etiquetado do leite e derivados


A Policía Local de Baiona denuncia a 15 persoas por incumprir o confinamento - ValmiñorTV\nInicioBAIONAA Policía Local de Baiona denuncia a 15 persoas por incumprir o confinamento\nA Policía Local de Baiona formulou 15 actas de denuncia por incumprimento do Real Decreto do Estado de Alarma. Segundo informou este martes o inspector xefe, Pedro Alonso, realizáronse ademais 63 controis viarios conxuntamente con Garda Civil e Policías Locais dos demais concellos. Houbo máis de 300 requirimentos cidadáns por denuncia do incumprimento do Real Decreto, e houbo dúas detencións realizadas coa colaboración da Garda Civil relacionadas con violencia familiar.\n“A actividade diaria da Policía Local segue sendo requirida en diferentes ámbitos que non monopoliza o estado de alarma, é dicir, a nosa función segue sendo plural, e temos que acometer todos os problemas que xorden. Cando estamos na rúa percíbese que a gran maioría da poboación está a facer os deberes e está a cumprir cívicamente o que o real decreto regula”, destacou Alonso.


Inditex rexistra perdas por primeira vez na súa historia e pechará 1.200 tendas | Noticias de Galicia | CRTVG\nPublicado o 10/06/2020 14:22\n• O xigante téxtil prevé pechar este ano e o próximo 1.200 tendas, 300 en España\n• Pablo Isla asegura que se manterá o persoal, ao que se lle ofrecerán recolocacións\nA multinacional téxtil Inditex acusa fortemente a situación derivada da pandemia de coronavirus. Por primeira vez na historia desde que cotiza en bolsa, Inditex rexistra perdas. Así, no seu primeiro trimestre fiscal, entre o 1 de febreiro e o 30 de abril, perdeu 409 millóns de euros e os seus ingresos caeron un 44 %, ata os 3.303 millóns de euros.\nUnha das principais consecuencias, avanzada xa polo xigante téxtil con sede en Arteixo, é o próximo peche de 1.200 establecementos, que representan entre un 5 e un 6 por cento das vendas. Será entre este ano e o seguinte, e un total de 300 das tendas que está previsto pechar están en España.\nCon todo, o presidente da compañía, Pablo Isla, vinculou este mércores o plan de "concentración de tendas" á estratexia do "últimos oito anos" e os seus proxectos a longo prazo, e non á crise do coronavirus. O pasado marzo, cando difundiu os seus resultados anuais, Inditex non avanzou o número de tendas que tiña previsto pechar nos próximos meses.\nO grupo apunta que durante este período estiveron pechadas ata o 88 por cento das súas tendas e o negocio en liña experimentou un crecemento do 50 por cento nese trimestre.\nDesde 2012, a compañía fundada por Amancio Ortega abriu 3.671 tendas do novo concepto de integración en espazos máis grandes, ampliou 1.106; reformou 2.556 para a súa adaptación tecnolóxica, e absorbeu 1.729, 1.024 delas nos tres últimos anos.\nIsla insistiu na "total confianza no modelo de negocio e no potencial a longo prazo de Inditex" e sinalou que a principios de marzo, ante o peche das tendas polo estado de alarma, reaccionaron con rapidez e iso permitiulles "non acumular stock".\nIsla sinalou que en mercados como a China, Xapón e Corea do Sur xa alcanzaron os niveis de vendas do ano pasado, e, aínda que "é demasiado pronto para saber como vai ser o comportamento dos consumidores", destacou que estes están a actuar "con total normalidade" cando volven comprar nas tendas.\nEn calquera caso, Inditex tamén anunciou un investimento de 1.000 millóns de euros para reforzar o negocio en liña e outros 1.700 millóns para adaptar tecnoloxicamente as tendas físicas.\nInditex espera que as vendas por internet, que agora representan o 14 % da facturación conxunta, cheguen ao 25 % en 2022.\nAdemais, na presentación destacouse que "os persoais permanecerán estables e do mesmo xeito que no período 2012-2020 ofreceranse novos postos a todos os traballadores dos establecementos absorbidos, para cubrir as novas necesidades xeradas pola integración en liña e os envíos individualizados a clientes".\nDividendo extraordinario adiado\nInditex tamén anunciou hoxe que o seu Consello de Administración propoñerá á Xunta Xeral de Accionistas, que se celebrará previsiblemente o 14 de xullo, a aprobación dun dividendo ordinario para o exercicio 2019 de 35 céntimos por acción a pagar o 2 de novembro de 2020.\nCon todo, o dividendo extraordinario que planeaba repartir este ano aprázao ata o seguinte, e o previsto para 2021 pasará a 2020. Os dous sumarán 0,78 euros brutos por acción.


(ultima actualizaciï¿½n: 25 / 1 / 12 )\nO Ateneo de Pontevedra organiza a presentación do libro Para cantar veño eu! Unha viaxe pola cultura musical galega da man dos Chichisos, de Rafael Quintía Pereira, publicado pola Sociedade Antropolóxica Galega e a A.C. Os Chichisos. O acto, no que participan Rosalía Rodríguez (secretaria da Asociación Cultural ‘Os Chichisos’), Paz Castro (xornalista e responsable de comunicación da Sociedade Antropolóxica Galega) e Rafael Quintía.\nEmpregando como fío condutor o labor que a asociación cultural e grupo de música tradicional Os Chichisos leva a cabo dende hai case dúas décadas, o autor ofrécenos nesta obra un compendio de apuntamentos etnográficos sinxelos e concisos en torno ó universo da música popular galega e das súas diferentes expresións e manifestacións. Un percorrido polos instrumentos tradicionais, os ritmos e os bailes, as festas do ciclo do ano e as tradicións musicais a elas asociadas, a ancestral linguaxe das campás, os cantos de berce e moitas outras dimensións do noso folclore que irán desfilando polas páxinas deste libro para achegarlle á xente nova e ó neófito do noso folclore o rico e variado tesouro da música tradicional galega. “Para cantar veño eu” complétase cunha amena unidade didáctica que inclúe os exercicios e as prácticas necesarias para que a xente máis nova practique, comprenda e asimile os diferentes contidos deste traballo. Para cantar veño eu! é unha obra de Rafael Quintía, antropólogo, economista e membro fundador da Sociedade Antropolóxica Galega.\nLicenciado en Antropoloxía Social e Cultural\nLicenciado en Ciencias Empresariais\nÉ membro fundador da Sociedade Antropolóxica Galega (SAGA), do Grupo de Estudos Etnográficos Serpe Bichoca e da formación de música tradicional e asociación cultural Os Chichisos.\n• Deuses, Mitos e Ritos do Monte do Seixo. Unha proposta interpretativa en clave céltica. (2010)\nAsí como de diversos artigos etnográficos publicados en distintas revistas. Colaborou tamén no libro Monte do Seixo, reivindicación da Montaña Máxica (2007), do escritor Calros Solla.\nDirixe a publicación Fol de Veleno. Revista de historia e etnografía de Galiza, herdeira do fanzine Fol de Veleno que fundou no ano 2006.\nÉ co-director do documental Monte do Seixo, a Montaña Máxica (2009), co-director e co-guionista do documental Sete Camiños, encrucillada do tempo (2011) e director e guionista do documental Comuneiros. Cen anos de vida e loita polo monte de Salcedo (2011).\nNo eido musical cabe salienta-los seus traballos de composición. É autor da banda sonora da curtametraxe A Fenda (1996) e do documental Sete Camiños. Encrucillada do tempo (2011). Tamén compuxo, xunto a João Bieites, a banda sonora dos documentais Monte do Seixo. A Montaña Máxica (2009), A loita pola luz (2010) e Comuneiros. Cen anos de vida e loita polo monte de Salcedo (2011).\nMusicalizou catro poemas incluidos no poemario Pan prós cocrodilos (2010) do escritor Calros Solla.\nFoi membro fundador do grupo de rock Cromlech (1991). En 1994, xunto con Cesar Martínez, Toño Vázquez e Paco Sutil forma o grupo de música tradicional Os Chichisos. Entre os anos 2004 e 2006 formou parte do grupo folk Rabisaco. Actualmente compaxina a súa actividade musical como músico de Os Chichisos cos seus traballos de composición.\nO grupo de música tradicional Os Chichisos tivo o seu xermolo no 1992 cando un grupo de amigos con inquedanzas musicais, e movidos polo seu interese na conservación e difusión da nosa tradición musical, se xuntaron para profundizar no coñecemento e na aprendizaxe da música popular galega. Foi neses primeiros anos dos 90 cando Paco Sutil, Toño Vázquez, Cesar Martínez e Rafael Quintía decidiron forma-los Chichisos, recuperando o nome co que César bautizara aquela formación que fundara uns anos antes en compaña de Toño e do bombeiro Manuel Fidalgo. Os novos Chichisos actuaron como tales por primeira vez un 24 de abril de 1994 na Festa do Garavanzo organizada pola asociación veciñal Pedra do lagarto na Eiriña, Pontevedra.\nPero definitivamente, sería no ano 2000, coa entrada na formación de Xosé Feijoo ó bombo e de Rosalía Rodríguez á gaita, e no 2002 coa incorporación de João Bieites á gaita e Ana Llevot á pandeireta, cando realmente arranca a carreira musical da formación e se comeza a traballar intensamente na recuperación e divulgación do noso acerbo cultural. Dende ese ano son múltiples as súas colaboracións en diferentes ámbitos da vida cultural de Pontevedra, así como innumerables son as actuacións que Os Chichisos veñen realizando por todo o territorio galego e incluso en Irlanda, onde participaron no “NYAH County Cavan Arts Festival 2005”. No ano 2007, e para poder darlle un pulo ó seu labor divulgativo, constitúense como asociación cultural e incorpóranse á formación Conchi Pereiro como pandeireteira. No ano 2008 pasan a formar parte do grupo e da asociación Belén como pandeireteira e José Carlos como gaiteiro e acordeonista. No ano 2009 a pandereteira Ana Llevot deixa a formación e incorpórase Santiago Camarero como frautista e pandereteiro. Sendo esta a formación actual do grupo.\nSe hai dous aspectos que caracterizan os Chichisos son o seu espírito festivo e lúdico e o seu compromiso coa realidade social e cultural da súa cidade e do seu país. Poderiamos resumi-la actividade dos Chichisos ó longo destes anos en catro puntos básicos ou campos de actuación, cítese: divulgación e actividades didácticas, recuperación de tradicións, compromiso social e a festa e goce coa música popular galega\n- Os Chichisos -